 Cabdiraxmaan Cabdilaahi Ismaaciil Saylici oo soo gunnaanaday khudbadihii fagaaraha, ayaa si weyn uga mahadceliyey soo dhaweynta qiimaha leh ee waftiga uu hoggaaminayo loo sameeyey, waxaannu xusay in intaas iyo inka badanba laga filayey shacabka reer Awdal, isaga oo tilmaamay inay diyaar u yihiin dhammaytirka waxkasta oo ka qabyoobay qorshahoodii ay hore kursiga ku fuuleen, waxana uu yidhi, Reer Awdal-ow waxaan idin leeyahay lixdii sanno ee xisbiga KULMIYE dalka maamulayey wixii isbeddel ku dhacay gobolkiina iyo dalkaba waad la socotaa, maantana haddii wax naga qaldameen ama wax naga habsaameen waxaannu diyaar u nahay inaannu dhammaytiri doono muddada soo socota haddii aad na doorataan, waxaanuna ballan qaadaynaa inaannu aafada qabyaaladda iyo tahriibka ee ina ragaadiyey aannu meesha ka saari doono oo aqoontu shaqayso oo dhallinyaradu khayraadka iyo shaqooyinkaba u sinnaan doonaan. 